CELEX: 62015CN0176
Language: el
Date: 2015-04-20 00:00:00
Title: Υπόθεση C-176/15: Αίτηση προδικαστικής αποφάσεως την οποία υπέβαλε το tribunal de première instance de Liège (Βέλγιο) στις 20 Απριλίου 2015 — Guy Riskin, Geneviève Timmermans κατά État belge

6.7.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 221/2
            
         Αίτηση προδικαστικής αποφάσεως την οποία υπέβαλε το tribunal de première instance de Liège (Βέλγιο) στις 20 Απριλίου 2015 — Guy Riskin, Geneviève Timmermans κατά État belge
   (Υπόθεση C-176/15)
   (2015/C 221/02)
   Γλώσσα διαδικασίας: η γαλλική
   
      Αιτούν δικαστήριο
   
   Tribunal de première instance de Liège
   
      Διάδικοι στην υπόθεση της κύριας δίκης
   
   
      Προσφεύγοντες: Guy Riskin, Geneviève Timmermans
   
      Καθού: État belge (Βελγικό Δημόσιο)
   
      Προδικαστικά ερωτήματα
   
   
            
               1)
            
            
               Είναι ο κανόνας δικαίου του άρθρου 285 του κώδικα του 1992 περί φορολογίας εισοδήματος, ο οποίος σιωπηρά επικυρώνει τη διπλή φορολόγηση αλλοδαπών μερισμάτων φυσικού προσώπου κατοίκου Βελγίου, σύμφωνος προς τις αρχές του δικαίου της Ένωσης που κατοχυρώνονται στο άρθρο 63 της Συνθήκης για τη λειτουργία τη Ευρωπαϊκής Ένωσης, σε συνδυασμό προς το άρθρο 4 της Συνθήκης για την Ευρωπαϊκή Ένωση, καθόσον επιτρέπει στο Βέλγιο να ευνοεί κατά βούληση, βάσει των διατάξεων του βελγικού δικαίου στις οποίες παραπέμπει η συναφθείσα από το Βέλγιο σύμβαση για την αποτροπή διπλής φορολογίας, δηλαδή κατά παραπομπή στο άρθρο 285 που καθορίζει τους όρους συμψηφισμού ή στο άρθρο 286 που καθορίζει μόνον το ποσοστό συμψηφισμού του κατ’ αποκοπήν μέρους του φόρου, τις επενδύσεις σε τρίτα κράτη (Ηνωμένες Πολιτείες) σε βάρος των επενδύσεων που δύνανται να πραγματοποιηθούν σε κράτη μέλη της Ευρωπαϊκής Ένωσης (Πολωνία);
            
         
            
               2)
            
            
               Είναι το άρθρο 285 του κώδικα του 1992 περί φορολογίας εισοδήματος αντίθετο προς τα άρθρα 49, 56 και 58 της Συνθήκης για τη λειτουργία της Ευρωπαϊκής Ένωσης, καθόσον εξαρτά τη δυνατότητα συμψηφισμού του αλλοδαπού φόρου με τον βελγικό φόρο από την προϋπόθεση ότι τα προερχόμενα από κεφάλαια και αξίες εισοδήματα χρησιμοποιούνται στο Βέλγιο για την άσκηση επαγγελματικής δραστηριότητας;